Grøn (musikarrangement)

Grøn (indtil 2017 Grøn Koncert) er en række årlige udendørs koncerter med skiftende musikere, arrangeret af Muskelsvindfonden.
Grøn Koncert startede i 1983, med blot 40 frivillige, to folkevognsrugbrød, en lastbil og en varevogn.
Koncerterne har turneret rundt i større danske byer hver sommer siden starten, og i 2012 fejrede Grøn Koncert 30 års jubilæum.

Muskelsvindfonden afholdte koncerter i Aarhus i fra de blev stiften i 1971 og fra 1977 med festivaller på tangkrogen i Aarhus. I 1983 blev Grøn Koncert stiftet i Aarhus og blev landsdækkende, under navnet Grøn Koncert.

Det praktiske arbejde bag koncerterne klares af et hold af frivillige fra Muskelsvindfondens Grønne Crew og overskuddet fra koncerterne går til Muskelsvindfondens arbejde med at støtte og styrke mennesker med muskelsvind og deres pårørende.

Grøn Koncert efter år

Det Grønne Crew 
Det Grønne Crew er en betegnelse for de folk der arbejder frivilligt på Muskelsvindfondens arrangementer. Det udtales "Kræwet".

Det Grønne Crew opstod i 1983 hvor man for første gang lavede Grøn Koncert.
Dengang var der 50 frivillige. Nu er over 750 mennesker involveret i Grøn Koncert. Tidligere har omkring 400 mennesker arbejder frivilligt i forbindelse med Roskilde Festival. Alle arrangementer skal tjene penge til Muskelsvindfondens daglige arbejde og drift. Pr. 1/3-2009 har der været over 11.000 frivillige for Muskelsvindfonden. Heraf er ca. 2.000 stadig aktive.

Hvert år arbejder kræwet frivilligt på et eller flere af Muskelsvindsfondens arragementer. De er med på Cirkus Summarum og de Grønne Koncerter. Derudover stiller kræwet også med frivillige til det årligt tilbagevendende LEGO World i Bella Center og fodboldkampe i Parken i København og stillede blandt andet med frivillige til alle Europamesterskabet i fodbold 2020-kampe i Parken i 2021.

I 2008 indgik Muskelsvindfonden en samarbejdsaftale med Danmarks Radio, der betyder, at de frivillige fra Det Grønne Crew fra 2009 arbejder på arrangementet Cirkus Summarum, der bliver sendt på DR1 i løbet af sommeren 2009. Derudover arbejder der også frivillige i Muskelsvindfondens eget sikkerhedsfirma Event Safety der levere sikkerhed og præhospitale løsninger til koncerter og lignende, ligesom der hver måned er arbejdsweekender på lageret i Hedensted hvor alle koncertartikler m.m. bliver gjort klar til de næste arrangementer.

Frivillig på Grøn Koncert 
Da Grøn Koncert fandt sted første gang i 1983, bestod Crewet af omtrent 50 mennesker. I dag skal der bruges 750 frivillige til en Grøn Koncert turné og cirka 900-1000 frivillige til at bemande samtlige Muskelsvindsfondens koncertarragementer i løbet af en sæson.

Det er de samme 750 frivillige der rejser hele landet rundt. Grøn Koncert består af 8 koncerter fordelt over 11 dage, med koncerter torsdag – søndag. De overskydende mandag, tirsdag og onsdag, bruges til at genvinde kræfterne.

Kræwet overnatter mellem koncerterne på lokale skoler, og har derigennem mulighed for at få tørret tøj, og gå i bad dagligt.
Under hele turen er de frivillige opdelt i sektioner, der har hver deres ansvars område. Således er nogen ansvarlige for at stille scenen op og pakke den ned, mens andre står for at lave mad i en af boderne. Kræwet har ligeledes deres egen kantine med rundt i landet, der producerer 3 hoved måltider om dagen, samt natmad på skolerne.

Turen til den første koncert i Esbjerg, mellem resten af pladserne og skolerne, og selvfølgelig hjem fra den sidste koncert i Valby foregår med busser som Muskelsvindfonden lejer til formålet.

Hvis de frivillige eller en koncertgæst kommer til skade, rejser Event Safety med rundt og står for den prehospitale behandling. Det er veluddannede mennesker der under hele turen hjælper med til at sikre de frivilliges sikkerhed. De ankommer til en ny plads sammen med de første frivillige, og rejser fra den igen som de sidste. De er til stede på skolerne og på alle koncerterne.
Event Safety består også af frivillige, men med viden og træning. Der er også medicinsk uddannede medhjælpere, som kan behandle mange småproblemer. Større skader og alvorlige sygdomme bliver dog altid behandlet på nærmeste hospital.

Økonomi 
Overskuddet fra koncerterne går til Muskelsvindsfondens arbejde med børn og voksne med muskelsvind og deres familier.
Muskelsvind er en fællesbetegnelse for en række forskellige neuromuskulære sygdomme, hvor musklerne gradvist svækkes. Mange mennesker med muskelsvind ender med af være afhængige af en kørerstol og andres hjælp til at klare hverdagen.
Muskelsvind kan ikke helbredes, men man kan i dag forebygge og forhale bl.a. stive led, problemer med vejrtrækningen og skæv ryg. Muskelsvindfonten arbejder med at udvikle nye behandlingsmetoder, hvilket gør at mennesker med muskelsvindssygdomme i dag lever betydeligt længere end de gjorde for bare 20 år siden.

Grønnere Grøn 
I sommeren 2020 inviterede arrangørende bag Grøn, hele Danmark til Danmarks største havefest. Festen bestod af én dag med over 100 enestående livekoncerter rundt omkring i landet på tagterrasser og altaner, i baghaver, på kollegier og på både.

I den forbindelse vandt mere end 100 heldige danskere en gratis livekoncert hjemme i deres egen baghave. Her gæstede flere danske artister såsom Mads Langer, Dizzy Mizz Lizzy, Medina, Phlake, Scarlet Pleasure, Hjalmer, Carpark North, TopGgunn og Clara.

Hele konceptet var for alle, og blev live-streamet med Anders Breinholt som vært samt sendt live på GO’NOVA hele dagen.

Referencer

Eksterne henvisninger 

 Officiel hjemmeside
 Det Grønne Crew
 Muskelsvindfonden

Musikarrangementer
Etableret i 1983